મેઘનગર-થાંદલા પાસે પસાર થતી રાજધાની એકસપ્રેસમાં ઓટોમેટિક ફાટકનો બીમ તોડી એક ગુજરાતના સુરત પાસિંગની ટ્રક નં. જી.જે. 05-બી.ટી. 7236 પુર ઝડપે ધસી આવતાં અકસ્માત સર્જાયો હતો. ટ્રક એન્જિનથી 11માં કોચ સાથે અથડાયો હતો. અકસ્માત બાદ ટ્રેન આગળ દોડતી રહી હતી. જ્યારે ટ્રેનના થર્ડ એ.સી.ના કોચનં. બી-7 અને બી-8 પાટા પરથી ઉતરી પડ્યા હતા. અકસ્માતમાં ટ્રકના કેબિનના ફુરચા ઉડી ગયા હતા. કેબિનમાં હયાત ટ્રકના ક્લીનરનું ઘટના સ્થળે મોત થયું હતું.રેલવેના ઉચ્ચ અધિકારીઓએ પાંચ જુનિયર અધિકારીની ટીમને તપાસના આદેશ આપ્યા હતા. ડિરેલમેન્ટ થયેલા કોચ બી-7માંથી 57 અને બી-8માંથી 24 મુસાફરોને અન્ય કોચમાં શિફ્ટ કર્યા હતા. અંદાજે 1:00 વાગે રાજધાની એકસપ્રેસને રવાના કરાઇ હતી. જમ્મુતાવી અને ફિરોજપુર એક્સપ્રેસ ત્રણ કલાક મોડી રહી હતી.